**GUDSTJENESTE MED KVINNEPERSPEKTIV**

**FOR SAMER OG SAMISKE SAMFUNN**

Forslag til opplegg for gudstjeneste på Maria budskapsdag

**INNLEDNING**

Vi er samlet i her i kirken på Maria budskapsdag. Denne dagen har og har hatt stor betydning for samene, overalt hvor samene bor. Maria budskapsdag samler oss om noe som er større og mer verdifullt enn det vi kan uttrykke med vårt språk, men som derfor heller kan synliggjøres gjennom bilder og fortellinger.

På denne måten vil vi også her vise frem det som står sentralt i kristen tro, det menneskelige fellesskap som er gudgitt ved at vi er skapt av Gud.

Kirker over hele verden har for få år siden avsluttet et tiår med temaet ”kirker i solidaritet med kvinner”. Vi ønsker med dette å rette oppmerksomheten mot kvinner og kvinners behov, i kirkelige fellesskap og i andre sammenhenger der vi kan stå sammen med kvinner over hele verden.

 Vårt ønske er her å rette oppmerksomheten mot urfolkskvinner som gruppe. Som gruppe er urfolkskvinner av de fattigste i verden. Vi er samiske kvinner som lever i den rike del av verden når det gjelder materielle goder. Som urfolkskvinner ønsker vi å vise vår solidaritet og vårt fellesskap med andre urfolkskvinner over hele verden.

**PROSESJONSSALME**

Laudate omnes gentes (på latin, samisk og norsk), NoS 384 (når det er kun ett språk)

**NÅDEHILSEN på samisk og norsk**

I Skaperens og Frigjørerens og Livgiverens navn

**INNGANGSORD på samisk og norsk**

Det er Maria budskapsdag, og vi skal på denne gudstjenesten vandre sammen med Maria.

Vi skal vandre sammen med Maria til Elisabeth, der Maria fikk bekreftelse på sitt forhold til Gud/Guds forhold til henne.

Vi skal vandre sammen med hverandre, for det er i fellesskap vi får bekreftelse på vår tro.

Vi skal vandre i glede over livet, fellesskapet og mangfoldet.

Men først skal vi rydde unna det som kan hindre denne vandringen

**SYNDSBEKJENNELSE på samisk og norsk**

La oss bøye oss for Gud og bekjenne våre synder

Vi står foran deg Gud, kvinner og menn av forskjellige avstamminger, med forskjellige språk og med ulike kulturer. Vi bekjenner at vi ofte har problemer med å se og verdsette hverandre.

Tilgi oss at vi ikke hører at du roper til oss. Herre, gi oss visdom til å leve med mangfoldet og søke deg der du er å finne – i levende fellesskap der det er rom for våre forskjelligheter.

Herre Gud, du himmelske forelder, hjelp oss som Maria å lovsynge deg i møte med hverandre.

**KYRIE (fra den samiske liturgien) på samisk**

**GLORIA (fra den samiske liturgien) på samisk**

**KOLLEKTBØNN (fra den samiske liturgien) på samisk**

Bønn for Maria budskapsdag.

**1. TEKSTLESING på samisk og norsk**

Tekst: Møte mellom Elisabeth og Maria, Luk 1, 39-45

**SALME på samisk og norsk**

Mu vaibmu vaddjol / Mitt hjerte alltid vanker, Las. 367 / NoS 45 NoS 38: bokmål og lulesamisk. SGII: 371

**2. TEKSTLESING på samisk og norsk**

Tekst: Marias lovsang, Luk 1, 46 – 56

**TROSBEKJENNELSEN på samisk og norsk**

La oss bekjenne troen:

Vi tror på livets Gud som opprettholder og nyskaper verden. Stjerner jubler, jord og hav lovpriser skaperen. Gud er gledens kilde og frigjøringens opphav. Fra ham kommer respekten for livet og mot til å handle.

Vi tror på Jesus Kristus vår frelser, som har levd vårt liv og lidd vår død. Oppstått i våre liv befrir han oss fra redsel og hat. Fra ukjent fremtid møter han oss med nåde og Guds rikes seier.

Vi tror på Den Hellige Ånd, som gir verden liv og forener tross grenser og murer. Hun former en menneskehet av folk og nasjoner, kvinner og menn. Hun skaper undring i oss over livets hellighet og maner kirken til å være Guds tegn på jorden inntil alt fullendes i rettferdighet og kjærlighet. Amen.

**SALME på norsk**

Vi synger med Maria, NoS 119

**PREKEN**

**SALME på samisk**

Mu baiman hearra (Min hyrding), SGII: 467

**FORBØNN på samisk og norsk**

Vi takker i dag for livet, for det Guds under det er å bli født inn i denne verden.

Vi takker spesielt for den erfaring mange kvinner har med å bære spirende liv i seg.

Takk for muligheten til å oppleve Guds nærvær også på denne måten.

Vi ber om at vi kan møte hverandre med samme glede og hengivenhet som Maria og Elisabeth viste.

Vi takker for alle kvinner og menn som er engasjert i omsorg for andre mennesker.

Vi ber om styrke til å ta vare på naturen og de spor våre forfedre og formødre har gått opp for oss.

Vi ber for alle som synes det er vanskelig å takke for livet.

Hjelp oss å se hverandres skjulte smerte. Kom med ditt levende håp til oss.

**Stille bønn og lystenning**

(eventuelt ved bruk av lysglobe)

**Forbønn og bønnesvar:**

Å Gud, hør vår bønn, Salmer 97 nr. 161

**Fadervår**

Leses høyt på samisk og på norsk samtidig.

**SALME på samisk og norsk.**

Almmalas ahcci / Himmelske fader, Las 371 / NoS 311

**VELSIGNELSEN**

Ta imot velsignelsen: Velsignelsen fra Gud, vår skaper, Jesus Kristus, vår befrier og Den Hellige Ånd, vår livgiver være med dere alle. Amen.

**PROSESJONSSALME på samisk**

Mu báimman Hearra Ipmil lea, Lg 19 / NoS 319